Държавен вестник, бр. 78, 2011 г., стр. 25

БРОЙ  78	
Д Ъ Р Ж А В Е Н  В Е С Т Н И К 	
СТР.  25  
Чл. 2. (1) Оценката на въздействието върху 
пътната безопасност е стратегически сравни­
телен анализ на въздействието на нов път или 
на съществено изменение на съществуващата 
пътна мрежа върху безопасността на пътната 
мрежа.
 (2) Оценката на въздействието върху 
пътната безопасност се извършва на начал­
ния етап на планиране преди одобряване на 
инфраструктурния проект. 
 (3) Оценката на въздействието върху 
пътната безопасност е със съдържание и се 
изготвя на основата на информация, посочена 
в приложение № 1. 
Чл. 3. Администрацията, управляваща 
пътя, организира планирането и възлагането 
на оценки на въздействието върху пътната 
безопасност.
Чл. 4. (1) Одитът за пътна безопасност e 
независима, подробна систематична проверка 
за техническа безопасност, свързана с про­
ектните характеристики на пътен инфраструк­
турен проект, която обхваща всички етапи 
от планирането до началната експлоатация. 
 (2) Одитът на пътната безопасност за­
вършва с доклад, който е неразделна част от 
инвестиционния проект.
Чл. 5. (1) В одита за пътна безопасност се 
посочват проектните елементи, които могат 
да се окажат критични за безопасността. 
Когато в хода на проверката се установи, че 
има недостатъци на проекта и той не бъде 
коригиран преди края на съответния етап, се 
посочват причините за това в приложение, 
което е неразделна част от проекта.
(2) Одитът има за цел намаляване на веро­
ятността за възникване на пътнотранспортни 
произшествия чрез идентифициране на потен­
циално опасни пътни участъци и проектни 
характеристики и предписване на мерки за 
тяхното отстраняване.
Чл. 6. (1) Одит за пътна безопасност се 
извършва задължително за републикански 
пътища, които са част от трансевропейската 
пътна мрежа на територията на Република 
България.
(2) Одит по реда на тази наредба може да 
се извършва и за републикански пътища извън 
тези по ал. 1, както и за общинските пътища. 
(3) На одит за пътна безопасност подлежат 
проектите за ново строителство, реконструк­
ция и основен ремонт (рехабилитация).
Чл. 7. Одит за пътна безопасност се из­
вършва на следните етапи:
1. прединвестиционни проучвания;
2. идейни проекти;
3. технически и/или работни проекти;
4. преди въвеждане на пътя в експлоатация;
5. по време на началната експлоатация 
на пътя.
Чл. 8. Участници в одитния процес са:
1. администрацията, управляваща пътя;
2. проектантът; 
3. одиторът по пътна безопасност.
Чл. 9. Одитът за пътна безопасност се 
възлага по реда на Закона за обществените 
поръчки от администрацията, управляваща 
пътя.
Чл. 10. Одитор по пътна безопасност може 
да бъде всяко физическо лице, което притежава 
сертификат за професионална квалификация 
„одитор по пътна безопасност“ и отговаря на 
изискванията на чл. 36д от Закона за пътищата.
Чл. 11. (1) Одиторът представя на админис­
трацията, управляваща пътя, одитен доклад 
по образец съгласно приложение № 2.
(2) Одитният доклад съдържа:
1. кратко описание на проекта;
2. етап на проекта;
3. детайлно аргументирано описание на 
установените недостатъци на проекта по от­
ношение на осигуряване на пътна безопасност 
в случай, че има такива;
4. препоръки за отстраняване на конста­
тираните недостатъци;
5. копия на чертежите, използвани по време 
на одита, и списък на проверените документи, 
които да бъдат заверявани по реда на чл. 36е, 
ал. 2 от Закона за пътищата;
6. попълнени въпросници по образец съг­
ласно приложение № 3;
7. заключителни препоръки;
8. сертификата на одитора за придобита 
професионална квалификация „одитор по 
пътна безопасност“.
Чл. 12. Администрацията, управляваща 
пътя, е длъжна да вземе решение по напра­
вените в доклада предложения.
Чл. 13. Одитният доклад, решението по 
чл. 12 и съгласувателният лист по чл. 20, т. 4 
са неразделна част от проекта по чл. 6, ал. 3.
Раздел ІІ
Възлагане, извършване и приключване на 
одитите за пътна безопасност
Чл. 14. (1) Изпълнението на одити за пътна 
безопасност се възлага на физически и/или 
юридически лица. 
(2) В екипа на юридическите лица за 
изпълнение на одита за пътна безопасност 
задължително участва физическо лице със 
сертификат за придобита професионална 
квалификация „одитор по пътна безопасност“.
Чл. 15. Одиторът по пътна безопасност 
няма право да извършва одит на инфраструкту­
рен проект, в който е участвал самостоятелно 
или като част от юридическо лице при него­
вото планиране, проектиране, строителство 
или експлоатация.